ভারতীয় জনজীবনে নগরায়নের নেতিবাচক প্রভাবগুলি হলো –
১) দূষণ সমস্যা – বিপুল পরিমাণে জনসংখ্যা, যানবাহন ,শিল্প কারখানা প্রভৃতি বৃদ্ধির ফলে বায়ুদূষণ, শব্দদূষণ ,জলদুষণ বৃদ্ধি পাচ্ছে।
২) অত্যধিক ঘন জনবসতি – বিভিন্ন কারণে মানুষের শহর মুখী প্রবণতার জন্য ভারতীয় বড় বড় নগর গুলিতে জনসংখ্যার চাপ বাড়ছে ও সকল মানুষের জন্য বাসস্থানের অভাব পরিলক্ষিত হয় । তাছাড়া মানুষ জীবিকার খোঁজে শহরে চলে এলে এখানে বাসস্থানের অভাব সৃষ্টি হয় । ফলস্বরূপ রেললাইনের পাশে, রাস্তার ধারে, খালপাড়ে, বস্তিতে মানুষ আশ্রয় নেয় ।
৩) জলনিকাশি ও পয়ঃপ্রনালী ব্যাবস্থা – অপরিকল্পিত নগায়নের ফলে উপযুক্ত নর্দমার অভাবে শহরের জালনিকাশি ব্যাবস্থা ভেঙে পড়ে।
৪) পরিবহন সমস্যা – ভারতীয় শহরগুলিতে পরিবহনগত সমস্যা গুলির মধ্যে অন্যতম হলো যানজট সম্পর্কিত সমস্যা যা ভারতে প্রায় প্রতিটি শহরে নিত্যদিনের একটি ঘটনায় পরিণত হয়েছে । বড় বড় নগর গুলির বিপুল পরিমাণ জনসংখ্যার ভিড় সামলানোর জন্য যে পরিমাণ সড়ক পরিবহন ব্যবস্থার বিকাশ প্রয়োজন তা না থাকায় এই ভারতীয় শহর বা নগর গুলিকে এই ধরনের সমস্যায় পড়তে হয় ।
৫) কঠিন বর্জ্য পদার্থ জনিত সমস্যা – শহর অঞ্চলের কঠিন বর্জ্য পদার্থ জনিত সমস্যা একটি বড় সমস্যা । কঠিন পদার্থ গুলির মধ্যে অন্যতম হলো কাগজ, পলিথিন ব্যাগ, কাঁচ ও প্লাস্টিকের বোতল, গৃহস্থালির বর্জ্য, মেডিকেল বর্জ্য, শিল্প কারখানার বর্জ্য ইত্যাদি । প্রতিদিন প্রচুর পরিমাণ বজ্র পদার্থ শহর অঞ্চলের সৃষ্টি হয়ে থাকে । যার প্রয়োজনীয় জায়গার অভাব আছে।
৬) রোগের প্রাদুর্ভাব– অত্যাধিক জনসংখ্যার চাপ ও দূষনের ফলে শহরে বিভিন্ন দুরারোগ্য রোগের প্রাদূর্ভাব দেখা যায়।